Βελτίωση της υγείας του πεπτικού συστήματος: Η αποχή από τρόφιμα ζωικής προέλευσης και η προτίμηση τροφίμων φυτικής προέλευσης μπορεί να βοηθήσει στη βελτίωση της λειτουργίας του πεπτικού συστήματος και στην ανακούφιση από προβλήματα όπως η δυσκοιλιότητα και η κοιλιακή δυσφορία.
Ενίσχυση του ανοσοποιητικού συστήματος: Η διατροφή με βάση τα φρούτα, τα λαχανικά και τα δημητριακά, που είναι πλούσια σε βιταμίνες και αντιοξειδωτικά, μπορεί να βελτιώσει την υγεία του ανοσοποιητικού συστήματος και να αυξήσει την αντοχή στις ασθένειες.
Μείωση της χοληστερίνης: Λόγω της πρόσληψης φυτικών τροφών και καλών λιπαρών, έναντι των κορεσμένων λιπαρών, τα άτομα που νηστεύουν μπορεί να εμφανίσουν έως και 12,5% χαμηλότερα επίπεδα ολικής χοληστερόλης και έως 15,9% χαμηλότερες τιμές της «κακής» LDL χοληστερόλης.
Μείωση του σωματικού βάρους: Κατά την περίοδο της νηστείας μπορούμε πράγματι να μειώσουμε το βάρος μας. Αν ακολουθήσουμε μία ισορροπημένη διατροφή και δεν στραφούμε αποκλειστικά στην κατανάλωση υδατανθράκων, προσλαμβάνουμε λιγότερες θερμίδες λόγω της μικρότερης κατανάλωσης θερμιδογόνων τροφίμων με συνέπεια τη μείωση του σωματικού βάρους. Επίσης, με την πάροδο των ημερών το σώμα μας καίει το αποθηκευμένο λίπος βοηθώντας επίσης στην απώλεια βάρους και την εξισορρόπηση των επιπέδων σακχάρου στο αίμα.